
AVIZ

asupra proiectului de Lege pentru ratificarea Protocolului Adiţional, semnat la Cairo la 21 februarie 2007, de amendare a unor prevederi ale Acordului între Guvernul României şi Guvernul Republicii Arabe Egipt privind promovarea şi protejarea reciprocă a investiţiilor, semnat la Bucureşti la 24 noiembrie 1994       
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Protocolului Adiţional, semnat la Cairo la 21 februarie 2007, de amendare a unor prevederi ale Acordului între Guvernul României şi Guvernul Republicii Arabe Egipt privind promovarea şi protejarea reciprocă a investiţiilor, semnat la Bucureşti la 24 noiembrie 1994, trimis cu adresa nr. PL-x 526 din 3 septembrie 2007 şi înregistrat cu nr.31/888 din 4 septembrie 2007. 
Camera Deputaţilor este prima Cameră sesizată, conform prevederilor art.75 alin.(1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările ulterioare.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 11 septembrie 2007.
Membrii Comisiei au examinat proiectul de lege, expunerea de motive şi avizul favorabil al Consiliului Legislativ nr.905 din 6 iulie 2007. 
În urma dezbaterilor Comisia a hotărât, cu unanimitate de voturi, avizarea favorabilă a proiectului de lege susmenţionat.


În raport de obiectul şi conţinutul său, proiectul de lege face parte din categoria legilor ordinare.

